নেফ্রিটিক সিনড্রোম

নেফ্রিটিক সিনড্রোম () (বৃক্কপ্রদাহজনিত সংলক্ষণ) হলো বৃক্কের প্রদাহের ফলে সৃষ্ট কতক লক্ষণসমষ্টি (সিনড্রোম)। এটি প্রায়শই গ্লোমেরুলাসে হয়, যা গ্লোমেরুলোনেফ্রাইটিস নামে পরিচিত। গ্লোমেরুলোনেফ্রাইটিস বা বৃক্কপিণ্ডপ্রদাহ রোগে বৃক্কপিণ্ডীয় ভিত্তি ঝিল্লিতে প্রদাহ হয় এবং পাতলা হয়ে যায়, ফলে গ্লোমেরুলাস বা বৃক্কপিণ্ডের পোডোসাইট বা পাদকোষসমূহে অনেক ক্ষুদ্র রন্ধ্র সৃষ্টি হয়। এসব রন্ধ্রগুলো এমন বড়ো হয় যার মধ্য দিয়ে প্রোটিন ও লোহিত রক্তকণিকা উভয়ই বের হয়ে মূত্রের সাথে মিশ্রিত হয় (যথাক্রমে প্রোটিনিউরিয়া ও রক্তমেহ বা হিমাটুরিয়া করে)। অপরদিকে, নেফ্রোটিক সিন্ড্রোম রোগে প্রোটিনিউরিয়াসহ অন্যান্য লক্ষণ বিদ্যমান থাকলেও রক্তমেহ হয় না। নেফ্রোটিক ও নেফ্রিটিক সিনড্রোম উভয় রোগেই অ্যালবিউমিন প্রোটিন রক্ত থেকে মূত্রের মাধ্যমে দেহ থেকে বের হয়ে যাওয়ায় রক্তে অ্যালবিউমিনের পরিমাণ কমে যায়। 

রোগের উপসর্গসমূহ 


+ নেফ্রিটিক ও নেফ্রোটিক সিনড্রোমের মধ্যে পার্থক্য  বিষয়  নেফ্রিটিক সিনড্রোম  নেফ্রোটিক সিনড্রোম  মৌলিক নিদানতত্ত্ব গ্লোমেরুলাসের প্রদাহজনিত ক্ষতি  গ্লোমেরুলাসের পাদকোষ ক্ষতিগ্রস্ত হয়  প্রধান উপসর্গরক্তমেহ  ব্যাপক প্রোটিনিউরিয়া প্রস্রাবে প্রোটিন সামান্য–মাঝারি (< ৩.৫ গ্রাম/দিন)  অত্যধিক (> ৩.৫ গ্রাম/দিন)  প্রস্রাবে রক্ত সাধারণত থাকে  সাধারণত থাকে না  রক্তে অ্যালবিউমিন স্বাভাবিক বা সামান্য কম  উল্লেখযোগ্যভাবে কম  শোথ মৃদু থেকে মাঝারি  তীব্র ও সর্বাঙ্গীণরক্তচাপ প্রায়ই বৃদ্ধি পায় স্বাভাবিক বা সামান্য বৃদ্ধি  বৃক্কের কার্যক্রম প্রায়ই হ্রাসপ্রাপ্ত  শুরুতে সাধারণত স্বাভাবিক  রক্তের লিপিড সাধারণত স্বাভাবিক  বৃদ্ধি পায়  রোগের শুরু হঠাৎ  ধীরে ধীরে  

সাধারণত, নেফ্রিটিক সিনড্রোমে যে উপসর্গগুলো দেখা যায় তা হলো প্রশ্রাবে রক্ত নির্গত হওয়া (রক্তমেহ), উচ্চ রক্তচাপ, প্রশ্রাবের পরিমাণ কমে যাওয়া (দৈনিক <৪০০ মি.লি.) লোহিত রক্তকণিকা কাস্ট, মৃদু থেকে মাঝারি প্রোটিনিউরিয়া, পুঁজমেহ (পাইউরিয়া)। চিকিৎসা না করালে আরও বেড়ে গিয়ে অ্যাজোটিমিয়া ও ইউরিমিয়া দেখা দিতে পারে।  উপসর্গগুলো নেফ্রোটিক সিন্ড্রোম-এর চেয়ে কম তীব্র হয়। 

নেফ্রিটিক সিনড্রোমের উপসর্গগুলো হলো: 

 রক্তমেহ (প্রশ্রাবের সাথে রক্ত যাওয়া) 

 প্রোটিনিউরিয়া (প্রশ্রাবের সাথে প্রোটিন বের হয়ে যাওয়া) 

 উচ্চ রক্তচাপ বিশ্রামরত অবস্থায় রক্তচাপ সর্বদা ১৩০/৮০ বা ১৪০/৯০ মি.মি. (পারদ) বা এর চেয়ে বেশি থাকা 

 ঝাপসা দৃষ্টি 

 অ্যাজোটিমিয়া রক্তরসে ইউরিয়া ও ক্রিয়েটিনিন বৃদ্ধি পাওয়া) 

 স্বল্পমূত্রণ বা অলিগিউরিয়া (মূত্রোৎপাদন কমে <৪০০ মি.লি./দিন হয়ে যায়) 

 লোহিত রক্তকণিকা কাস্ট (মূত্রবিশ্লেষণ ও মূত্রের আণুবীক্ষণিক পরীক্ষায় দেখা যায়) 

 পুঁজমেহ বা পাইউরিয়া (প্রশ্রাবের সাথে শ্বেতকণিকা বা পুঁজ বের হয়)

তথ্যসূত্র 



আরও পঠন 





 বহিঃসংযোগ  











বিষয়শ্রেণী:গ্লোমেরুলাসের রোগ
বিষয়শ্রেণী:বৃক্কের রোগ